எகிப்து ஏர் பறப்பு 804

எகிப்துஏர் பறப்பு 804 (EgyptAir Flight 804 (MS804/MSR804) பாரிசு சார்லசு டிகால் வானூர்தி நிலையம்|பாரிசு சார்லசு டி கால் வானூர்தி நிலையத்திலிருந்து கெய்ரோ பன்னாட்டு வானூர்தி நிலையத்திற்கு எகிப்துஏர் நிறுவனத்தால் இயக்கப்பட்ட பன்னாட்டு பயணிகள் வான்பயணம் ஆகும். இது 2016 மே 19 அன்று எகிப்து சீர்தர நேரம் (UTC+2) 02:30 மணிக்கு நடுநிலக் கடற்பகுதியில் காணாமல் போனது.

இந்த வானூர்தியின் சிதைந்த பாகங்களாகக் கருதப்படுபவை வானூர்தியின் கடைசியாக அறியப்பட்ட அமைவிடத்திலிருந்து தென்கிழக்கே ஏறத்தாழ  தொலைவில், கார்பதோசு என்ற கிரேக்கத்  தீவருகே கண்டறியப்பட்டதாக நாளின் பிற்பகுதியில் எகிப்திய அலுவலர்கள் அறிவித்தனர்.  இருப்பினும், கிரேக்க வான்விபத்து ஆய்வாளர் இதனை மறுத்துள்ளார்; பின்னதாக, எகிப்துஏர் அலுவலர்கள் தங்களது அறிக்கையை மீட்டுக் கொண்டனர்.

இந்த வான்பயணத்தில் 66 பேர் பயணித்தனர்: 56 பயணிகள், 7 வான்சேவையாளர்கள், மற்றும் 3 பாதுகாப்பு அலுவலர்கள். தற்போது இவர்களில் எவராவது தப்பித்துள்ளனரா எனத் தெரியவில்லை. பன்னாட்டு தேடுதல் மற்றும் மீட்புப் பணிகள் தொடங்கியுள்ளன. 

கிரேக்க படைத்துறை ராடார் தரவுகளின்படி  எகிப்திய பறப்புத் தகவல் மண்டலத்தை எட்டிய பிறகு பறப்பு804 தனது வழியிலிருந்து மாறியது;   உயரத்திலிருந்த வானூர்தி  90-பாகை இடதுபுறம் திரும்பி, பின்னர் முழு வட்டமாக வலதுபுறம் திரும்பி, பின் திடீரெனக் கீழே இறங்கத் தொடங்கியது.  உயரத்தில் ரடார் தொடர்பு அற்றுப்போனது.

வானூர்தி
விபத்திற்குள்ளான வானூர்தி  ஏர்பஸ் ஏ320-232 ஆகும். வானூர்தியின் வால்எண் எஸ்யூ-ஜிசிசி ஆகும். தயாரிப்பாளரின் தொடர்எண் 2088 ஆகும். இந்த வானூர்தி முதன்முறையாக சூலை 25, 2003இல் பறந்தது; எகிப்துஏர் நிறுவனத்திற்கு  நவம்பர் 3, 2003இல் வழங்கப்பட்டது. வழக்கமான பராமரிப்புப் பணிகள் மே 18 அன்று கெய்ரோவில், பாரிசுக்குப் புறப்படுவதற்கு முன்பாக,  மேற்கொளப்பட்டதாக வான்சேவை நிறுவன அலுவலர் கூறியுள்ளார்.

பறப்பு

மே 18, 2016 அன்று 23:09 மணிக்கு (அனைத்தும் உள்ளூர் நேரத்தில், UTC+2, பிரான்சுக்கும் எகிப்துக்கும் ஒரே நேர வலயம்) சார்லசு டிகால் வானூர்தி நிலையத்திலிருந்து  கெய்ரோ பன்னாட்டு வானூர்தி நிலையத்திற்கு  புறப்பட்டது.

 உயரத்தில் பறந்துகொண்டிருக்கும்போது தெளிந்த வானிலையில் எகிப்திய கடலோரத்திற்கு வடக்கே  தொலைவில் காணாமற்போனது; கிழக்கு நடுநிலப்பகுதியில் காசுடெல்லோரிசோ தீவிலிருந்து கிட்டத்தட்ட அதே தொலைவில்  மே 19, 2016 02:30 மணிக்கு காணமற்போனது. பறப்புத் தொடங்கிய 3 மணி நேரம் 25 நிமிடங்களில் வானூர்தி காணாமற்போனது. காணாமற்போவதற்கு முன்னதாக வான்வழிப் போக்குவரத்து கட்டுப்பாட்டாளருக்கு எந்தவித நெருக்கடிநிலை அழைப்பும் வரவில்லை.

வானூர்தி கெய்ரோவில் காலை 03:05க்கு இறங்க வேண்டும். கடைசி ரடார் தொடர்பிற்கு இரண்டு மணி நேரம் கழித்து 04:26 மணிக்கு எகிப்திய படைத்துறைநினர் நெருக்கடி கருவியிலிருந்து சங்கேதம் பெற்றதாக துவக்கத்தில் அறிவித்தனர்; ஆனால் இக்கூற்றை பின்னர் மீட்டுக்கொண்டனர்.

கிரேக்க பாதுகாப்பு அமைச்சர் பனோசு காமெனோசு வானூர்தி தனது நிலையை 90 பாகை இடதுபுறம் திரும்பி பின்னர் முழு 360 பாகை வட்டமடித்து வலதுபுறம் திரும்பி  37,000 அடி உயரத்திலிருந்து திடீரென க்கு இறங்கியதாக கூறினார்.

வானூர்தியின் தயாரிப்பாளரான ஏர்பஸ் தனது முகநூல் பக்கத்தில் இவ்வாறு அறிவித்துள்ளது: "Airbus regrets to confirm that an A320 operated by EgyptAir was lost at around 02:30 (Egypt local time) today over the Mediterranean sea."

பயணிகளும் பணியாளர்களும்

பயணிகள்
பதின்மூன்று நாடுகளைச் சேர்ந்த ஐம்பத்தாறு பயணிகள் வானூர்தியில் இருந்தனர். இதில் மூவர்  சிறுவர்களாவர்; அதிலும் இருவர் மழலையர். வானூர்தியில் பயணித்த சிலரது  இரட்டைக் குடியுரிமை நிலையால் எண்ணிக்கையில் குழப்பம் ஏற்பட்டுள்ளது.

பணியாளர்கள்
பயணித்த பத்து பணியாளர்களில் மூவர் எகிப்துஏர் பாதுகாப்பு அலுவலர்கள் ஆவர். ஐவர் பறப்புச் சேவைப் பணியாளர்கள், இரண்டு வானோட்டிகளாவர். எகிப்துஏர் அறிக்கையின்படி, கட்டுப்படுத்திய வானோட்டிக்கு  6,275 மணிநேரம் பறந்த அனுபவமும் குறிப்பிட்ட ஏ320 இரக வானூர்தியில் 2,101 மணிநேரம் பறந்த அனுபவமும் இருந்தது; உடனிருந்த முதல் அலுவலருக்கு 2,766 மணிநேர அனுபவம் இருந்தது.

குறிப்புகள்

மேற்சான்றுகள்

வெளி இணைப்புகள்

Live updates – The Guardian
Live updates – BBC News
EgyptAir MS 804 Paris Cairo​   (Alt link at Emergency Page) – Egyptair
Egyptair flight MS 804 loss of aircraft  - ஏர்பஸ்

2016 நிகழ்வுகள்
எகிப்தில் நிகழ்வுகள்